InterCapital Asset Management anunță intenția de a lansa un nou ETF pe Bursa de Valori București
InterCapital Asset Management, cu active de 550 milioane de euro sub administrare, anunță intenția de a lansa un nou ETF pe Bursa de Valori București, oferind investitorilor acces facil și lichid la obligațiuni guvernamentale românești denominate în euro. ETF-ul InterCapital EUR Romania Govt Bond 5-10yr UCITS ETF va acoperi o nevoie importantă pe piața investițională din România, potrivit unui comunicat emis redacției. Deja listat în Croația sub simbolul 7GROM, fondul a atras 5,5 milioane de euro în mai puțin de șase luni, demonstrând interesul ridicat al investitorilor internaționali pentru randamentele obligațiunilor românești.